Diari Oficial de la Generalitat Valenciana


Sumari del DOGV 2544, del 05-07-1995 (1995/835275)

ORDRE de 18 d'abril de 1995 de la Conselleria d'Educació i Ciència per la qual es delega en els directors i secretaris de les direccions territorials d'Educació determinades atribucions en matèria d'autorització de despeses.
--------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1995/04/18/(2)/dof/vci/html**

### Dades del document

Número de DOGV
:   2544

Data del DOGV
:   05-07-1995

Secció del DOGV
:   DISPOSICIONS GENERALS

Número del document
:   1995/835275


Data del document
:   18-04-1995

Organisme emissor
:   Conselleria de Educació i Ciència

Tipus de document
:   Ordre

Anàlisi jurídica

ORDRE de 18 d'abril de 1995 de la Conselleria d'Educació i Ciència per la qual es delega en els directors i secretaris de les direccions territorials d'Educació determinades atribucions en matèria d'autorització de despeses.   
Amb la finalitat d'agilitar la confecció de la nòmina del personal docent dependent de la Conselleria d'Educació i Ciència, és necessari delegar en els directors i secretaris de les direccions territorials d'Educació l'autorització de despeses pròpies del Capítol I dels pressupostos d'aquest departament en allò que es refereix al dit personal.  
En virtut i de conformitat amb el que estableixen els articles 35 i 68 de la Llei de la Generalitat Valenciana 5/1983, de 30 de desembre, del Govern Valencià, l'article 40 del Decret legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana, i els articles 13 i 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
 DISPOSE  
Primer  
Es delega indistintament en els directors i secretaris de les direccions territorials d'Educació l'autorització de les despeses pròpies del Capítol I dels pressupostos de la Conselleria corresponents al personal docent.  
Segon  
Aquesta delegació d'atribucions podrà ser revocada en qualsevol moment per l'òrgan delegant, de conformitat amb l'article 68.5 de la Llei 5/1983, de 30 de desembre, de Govern Valencià.  
Tercer  
Segons el que preveu l'article 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, les atribucions que es deleguen per aquesta ordre podran ser advocades en els termes i amb els requisits que estableix el dit article.  
Quart  
Sempre que es faça ús d'aquesta delegació d'atribucions, haurà de fer-se constar expressament en la resolució que s'adopte.  
DISPOSICIONS FINALS  
Primera  
Aquesta delegació d'atribucions es confereix sense perjudici d'aquelles que s'atorguen al secretari general i a la directora general de Règim Econòmic per l'Ordre d'aquesta Conselleria de 12 d'agost de 1993.  
Segona  
S'autoritza a la directora general de Règim Econòmic perquè dicte totes les resolucions que siguen necessàries per a l'aplicació d'aquesta ordre.  
Tercera  
Aquesta ordre entrarà en vigor al dia següent de la seua publicació en el Diari Oficial de la Generalitat Valenciana.  
València, 18 d'abril de 1995  
El conseller d'Educació i C Iència  
Joan Romero González


Còpia Permalink ELI